CELEX: 62021TN0663
Language: bg
Date: 2021-10-08 00:00:00
Title: Дело T-663/21: Жалба, подадена на 8 октомври 2021 г. — Zegers/Комисия

17.1.2022   
            
            
               BG
            
            
               Официален вестник на Европейския съюз
            
            
               C 24/44
            
         
      Жалба, подадена на 8 октомври 2021 г. — Zegers/Комисия
      (Дело T-663/21)
      (2022/C 24/58)
      Език на производството: английски
      
         Страни
      
      
         Жалбоподател: Tanja Zegers (Хоеилаарт, Белгия) (представител: C. Bernard-Glanz, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 3 декември 2020 г., с което се отхвърля заявлението на жалбоподателя за прехвърляне на пенсионни права, и при необходимост решението, с което се отхвърля жалбата по административен ред,
               
            
                  —
               
               
                  да осъди ответника да плати съдебните разноски.
               
            
         Основания и основни доводи
      
      Жалбоподателят изтъква едно основание в подкрепа на жалбата, а именно грешка в преценката, нарушение на член 11, параграф 2 от Приложение VIII към Правилника на длъжностните лица и нарушение на принципа nemo auditur propriam turpitudinem allegans, доколкото:
      
                  —
               
               
                  като твърди, че пенсионните права, чието прехвърляне е заявено, са били придобити след постъпването на служба на Съюза, тъй като участието на жалбоподателя в Algemeen Burgerlijk Pensioen-Fonds (ABP) е приключило на 31 януари 2015 г., без да направи разграничение между периодите от 1 юли 1992 г. до 31 декември 2010 г. и от 1 януари 2011 г. до 31 януари 2015 г., Комисията е пренебрегнала период от осемнадесет години и шест месеца подлежащи на прехвърляне пенсионни права, като така е допуснала грешка при преценката на фактите и е нарушила член 11, параграф 2 от Приложение VIII към Правилника на длъжностните лица,
               
            
                  —
               
               
                  като не е осигурила предоставянето на необходимото изчисление от ABP или от надзорния му орган в рамките на нидерландската държава, Комисията не може основателно да отхвърли заявлението на жалбоподателя за прехвърляне на пенсионни права, тъй като това е равносилно на извличане на предимство от собствения пропуск, в нарушение на принципа nemo auditur propriam turpitudinem allegans.